CELEX: C2006/060/55
Language: fi
Date: 2006-03-11 00:00:00
Title: Asia C-20/06: Euroopan yhteisöjen komission  17.1.2006  Luxemburgin suurherttuakuntaa vastaan nostama kanne

11.3.2006   
            
            
               FI
            
            
               Euroopan unionin virallinen lehti
            
            
               C 60/29
            
         Euroopan yhteisöjen komission 17.1.2006 Luxemburgin suurherttuakuntaa vastaan nostama kanne
   (Asia C-20/06)
   (2006/C 60/55)
   Oikeudenkäyntikieli: ranska
   Euroopan yhteisöjen komissio on nostanut 17.1.2006 Euroopan yhteisöjen tuomioistuimessa kanteen Luxemburgin suurherttuakuntaa vastaan. Kantajan asiamiehenä on Michel Nolin ja prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Luxemburgin suurherttuakunta ei ole noudattanut kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden II, III, IV ja V muuttamisesta 5 päivänä lokakuuta 2004 annetun komission direktiivin 2004/102/EY (1) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai se ei ole ainakaan ilmoittanut näistä toimenpiteistä komissiolle.
            
         
               2)
            
            
               velvoittaa Luxemburgin suurherttuakunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 2004/102 täytäntöönpanolle asetettu määräaika päättyi 28.2.2005.
   
      (1)  EYVL L 309, s. 9.